CELEX: C2005/093/16
Language: fi
Date: 2005-04-16 00:00:00
Title: Asia C-41/05: Tribunal de premiere instance de Liègen (Belgia) 24.1.2005 tekemällään päätöksellä esittämä ennakkoratkaisupyyntö asiassa Air Liquide Industries Belgium SA vastaan Province de Liège

16.4.2005   
            
            
               FI
            
            
               Euroopan unionin virallinen lehti
            
            
               C 93/9
            
         Tribunal de premiere instance de Liègen (Belgia) 24.1.2005 tekemällään päätöksellä esittämä ennakkoratkaisupyyntö asiassa Air Liquide Industries Belgium SA vastaan Province de Liège
   (Asia C-41/05)
   (2005/C 93/16)
   Oikeudenkäyntikieli: ranska
   Tribunal de premiere instance de Liège (Belgia) on pyytänyt 24.1.2005 tekemällään päätöksellä, joka on saapunut yhteisöjen tuomioistuimeen 3.2.2005, Euroopan yhteisöjen tuomioistuimelta ennakkoratkaisua asiassa Air Liquide Industries Belgium SA vastaan Province de Liège seuraaviin kysymyksiin:
   
               1)
            
            
               Onko maakunnallisesta moottorikäyttövoimaverosta vapauttamista, joka koskee ainoastaan moottoreita, joita käytetään maakaasuasemilla, lukematta mukaan muita teollisuuskaasuja varten käytettäviä moottoreita, pidettävä Euroopan yhteisön perustamissopimuksen konsolidoidun version 87 artiklassa tarkoitettuna valtiontukena?
            
         
               2)
            
            
               Mikäli edelliseen kysymykseen vastataan myöntävästi, onko kansallisen tuomioistuimen, jossa on vireillä kyseisen vapautuksen ulkopuolelle jäävän verovelvollisen kanne, velvoitettava kyseisen veron kantanut viranomainen palauttamaan tuo vero verovelvolliselle, jos tämä tuomioistuin toteaa, ettei veron kantaneen viranomaisen ole oikeudellisesti tai tosiasiallisesti mahdollista vaatia sitä verovelvolliselta, joka on saanut hyväkseen tuon vapautuksen?
            
         
               3)
            
            
               Onko maakunnallista moottorikäyttövoimaveroa, joka koskee moottoreita, joita käytetään teollisuuskaasun kuljetukseen putkissa hyvin korkealla paineella, joka edellyttää kompressointiasemaa, pidettävä Euroopan yhteisön perustamissopimuksen konsolidoidun version 25 artiklassa ja sitä seuraavissa artikloissa kiellettynä vaikutukseltaan vastaavana maksuna, koska sitä ilmeisesti tosiasiallisesti kantaa maakunta tai kunta teollisuuskaasun kuljetuksesta näiden alueen rajojen ulkopuolella, kun taas maakaasun kuljetus samoissa olosuhteissa on vapautettu tällaisesta verosta?
            
         
               4)
            
            
               Onko maakunnallista moottorikäyttövoimaveroa, joka koskee moottoreita, joita käytetään teollisuuskaasun kuljetukseen putkissa hyvin korkealla paineella, joka edellyttää kompressointiasemaa, pidettävä Euroopan yhteisön perustamissopimuksen konsolidoidun version 90 artiklassa ja sitä seuraavissa artikloissa kiellettynä sisäisenä maksuna, koska maakaasun kuljetus on ilmeisesti vapautettu tästä verosta?
            
         
               5)
            
            
               Siinä tapauksessa, että edellä mainittuihin kysymyksiin vastataan myöntävästi, voiko maakunnallisen moottorikäyttövoimaveron maksanut verovelvollinen vaatia sitä palautettavaksi 16.7.1992 alkaen, joka on asiassa Legros ym. annetun tuomion antopäivä?